། །དབང་གོང་མ་ཐུན་མོང་མཆོག་གི་དབང་བཞི་བསྐུར་བའི་ཆོ་ག་བཞུགས་སོ། །
༄༅༅། །ན་མཿཤྲཱི་ཀཱ་ལ་ཙཀྲཱི་ཡ། དེ་རྟེན་དག་པའི་ཡེ་ཤེས་མི་འཕོ་ཞིང༌། །བསྒོམས་
པས་ཡང་སྲིད་རྣམ་པར་གྲོལ་འགྱུར་ཏེ། །འཆི་མེད་བཅུད་ལེན་བདུད་རྩི་དམ་པ་འདི། །ཀུན་
མཁྱེན་ལུང་བཞིན་བླ་མའི་གསུང་ལས་རྙེད། །ཡང་དག་པར་རྫོགས་པའི་སངས་རྒྱས་ཀྱིས་
བསྟན་པའི་སྙིང་པོ་ཐེག་པ་གསུམ་གྱི་མཐར་ཐུག་པ། རྣམ་པར་གྲོལ་བའི་ལམ་ཁྱད་པར་
འཕགས་པ་ཐོབ་པར་འདོད་པ་རྣམས་ལ། ཐུན་མོང་མཆོག་གི་དབང་བཞི་བསྐུར་བའི་ཆོ་ག་ལ་
གསུམ། སྔོན་འགྲོ་དང༌། དངོས་གཞི། རྗེས་ཀྱི་ཆོ་གའོ། །དང་པོ་ལ་གསུམ་ལས། བཀོད་པ་
-152-

སྔགས་ལ་འཇུག་པའི་སྒོ་ལས། དཔལ་དུས་ཀྱི་འཁོར་ལོའི་མན་ངག་གི་རིམ་པ།
ལེགས་པར་བཤམས་པ་ནི།
གནས་དབེན་ཞིང་ཡིད་དུ་འོང་བར་རྟེན་རིགས་དྲུག་དང་མཐུན་
པའི་མཆོད་གཏོར་དང༌། ཚོགས་ཀྱི་ཡོ་བྱད་ལ་སོགས་པ་བཤམ་མོ། །དེ་ནས་དཀྱིལ་འཁོར་
སྒྲུབ་མཆོད་བྱ་བ་ནི། མངོན་པར་རྟོགས་པ་བསྒོམས་ལ། མཆོད་གཏོར་ཚོགས་ཀྱི་མཆོད་པའི་
བར་རྫོགས་པར་བྱའོ། །དེ་ནས་སེམས་བསྐྱེད་དེ་གསོལ་བ་གདབ་པ་ནི། བླ་མ་དང་དུས་ཀྱི་
འཁོར་ལོ་གཙོ་བོར་མོས་པ་ལ། མཆོག་དབང་ཞུ་བའི་དོན་དུ། སྐྲག་པ་དང་། འཁྲུལ་བ་ལ་
སོགས་པའི་ཉེས་པ་དང་བྲལ་བའི་ལོ་བཅུ་གཉིས་མ་ལ་སོགས་པའི་བུ་མོ་ཤིན་ཏུ་ཡོངས་སུ་
སྨིན་པ་གསུམ་ཁྲུས་བྱས་ནས་རྒྱན་ཐམས་ཅད་ཀྱིས་བརྒྱན་ཏེ། རང་གི་གཡོན་ན་བཞུགས་པར་
བསམས་ལ་ཕྱག་འཚལ། རིན་པོ་ཆེ་བདུན་ལ་སོགས་པའི་མཎྜལ་ཡོན་དུ་ཕུལ་ནས། མ་ནམ་
མཁའ་དང་མཉམ་པའི་སེམས་ཅན་ཐམས་ཅད། བདག་གིས་འཁོར་བ་དུ་ཁའི་རྒྱ་མཚོ་ལས་
བསྒྲལ་ནས། ཐར་པའི་བདེ་བ་བླ་ན་མེད་པའི་ལམ་ལ་དགོད་པའི་དོན་དུ། འབྲས་བུ་བླ་ན་མེད་
པ་ཡང་དག་པར་རྫོགས་པའི་སངས་རྒྱས། ཕྱག་རྒྱ་ཆེན་པོ་མཆོག་གི་དངོས་གྲུབ་སྙིང་པོ་
དཔལ་ཧེ་རུ་ཀ་དུས་ཀྱི་འཁོར་ལོའི་གོ་འཕང་ཐོབ་པར་བྱ། དེའི་ཆེད་དུ་ཡང་དག་པའི་ལམ་
མཆོག་དབང་བཞི་ཞུས་ནས་བསྒོམ་པར་བྱའོ་ཞེས་ཚད་མེད་པས་ཀུན་ནས་བླངས་པའི་སྨོན་
འཇུག་སེམས་བསྐྱེད་བསྒོམས་ཏེ། སྲིད་པའི་འཇིགས་པ་སྐྱོབ་མཛད་པ། །སྲིད་པའི་སྐྱོན་གྱིས་
གོས་མི་འགྱུར། །ཕུན་སུམ་ཚོགས་པ་ཀུན་གྱི་གནས། །ཁྱོད་ཀྱི་ཞབས་ལ་སྐྱབས་སུ་མཆི། །
ཟད་མེད་འཁོར་བའི་འཇིགས་པ་ལ། །བདག་ལ་སྐྱབས་སུ་གཞན་མ་མཆིས། །དེ་བས་ཐུགས་
རྗེ་ཆེར་མཛད་ནས། །དེ་རིང་བདག་ལ་སྐུ་དྲིན་མཛོད། །སྒྲིབ་པ་ཐམས་ཅད་སྤངས་པ་ཡི། །དུས་
འཁོར་ཁྱེད་ལ་ཕྱག་འཚལ་ལོ། །མཆོག་ཏུ་མི་འགྱུར་བདེས་གང་བ། །ཡེ་ཤེས་སྐུ་ལ་ཕྱག་
འཚལ་ལོ། །སྟོང་དང་སྙིང་རྗེ་དབྱེར་མེད་པ། །བྱང་ཆུབ་སེམས་གང་མི་འགྱུར་བ། །མགོན་པོས་
བདག་ལ་དབང་དེ་ཡིས། །ད་ལྟ་ཉིད་དུ་སྐུ་དྲིན་མཛོད། །བུ་དང་ཆུང་མ་སོགས་པ་བས། །རྒྱུན་
-153-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
་་་
དུ་ཁྱོད་ཀྱི་འབངས་སུ་བགྱིད། །ཇི་ལྟར་བྱང་ཆུབ་སྙིང་པོའི་བར། །བདག་ལ་སྐྱབས་ནི་གཞན་
མ་མཆིས། །དེ་བས་ཐུགས་རྗེ་ཆེར་མཛད་ནས། །ད་ལྟ་ཉིད་དུ་སྐུ་དྲིན་མཛོད། །ཅེས་པ་ལན་
གསུམ་གྱིས་སྐྱབས་སུ་འགྲོ་ཞིང༌། གསོལ་བ་བཏབ་ནས། རིག་མ་གསུམ་པོ་བླ་མ་ལ་ལྟོས་པ་
མེད་པར་ཕུལ་བས་མཉེས་པར་བསམ་མོ། །
དངོས་གཞིའི་ཆོ་ག་ལ་བཞི་ལས། དང་པོ་བུམ་པའི་དབང་བསྐུར་བ་ནི། བླ་མ་དུས་
ཀྱི་འཁོར་ལོ་གཙོ་བོར་མོས་པའི་སྐུ་རྡོ་རྗེ་ལ་བུམ་པའི་དབང་ཞུ་བའི་དོན་དུ་ཕྱག་འཚལ་
མཎྜལ་ཡོན་དུ་ཕུལ་ནས། སྔར་བཞིན་ཚད་མེད་པ་དང༌། སེམས་བསྐྱེད་བསྒོམས་ཏེ། ཨཾ་ཨོཾ་
པྲཛྙཱ་ཨུ་པ་ཡཱ་ཀཱ་ལ་ཤ་ཡཱ་བྷི་ཥེ་ཀཾ་མེ་ཏ་ད་ཏཾ་ཧཱུྃ་ཧཱུྃ་ཕཊ། ཅེས་ལན་གསུམ་གསོལ་བ་གདབ་
པ་དང༌། བླ་མས་ཕྱོགས་བཅུའི་སངས་རྒྱས་དང་བྱང་ཆུབ་སེམས་དཔའ་ཐམས་ཅད་ལ་ཕྱག་
བྱས་ལ། ཕྱོགས་བཅུའི་སངས་རྒྱས་དང༌། བྱང་ཆུབ་སེམས་དཔའ་ཐམས་ཅད་ཀྱིས། བདག་
གི་སློབ་མ་འདི་རྣམས་ཀྱི་ལུས་བདེ་བས་གང་བས་དག་པར་མཛད་དུ་གསོལ། ཞེས་གསོལ་
བ་གདབ་བོ། །
དེ་ནས་སློབ་མས་སྔར་ཕུལ་བའི་རིག་མ་གསུམ་པོའི་ནང་ནས་ལོ་ཉི་ཤུ་མ་དེ། བླ་མས་
སྣ་ཚོགས་གཟུགས་གྲི་གུག་དང་ཐོད་པ་བསྣམས་པ། བསྐྱེད་ནས་གཡོན་དུ་བཞུགས་པ་ལ།
དཔའ་བོ་རྣལ་འབྱོར་མ་ཚོགས་བཅས། །ཀུན་ཀྱང་གཉིས་མེད་ཉིད་དུ་གནས། །ཤ་ལྔ་བདུད་
རྩི་ལྔ་སོགས་ཀྱིས། །དུས་ཀྱི་འཁོར་ལོ་བདག་མཆོད་དེ། །གཙོ་མོས་བདག་ལ་གཟིགས་སུ་
གསོལ། །བདག་ནི་འཁོར་བའི་འདམ་ནང་དུ། །བྱིང་བ་མགོན་མེད་བདག་བུ་ལགས། །འོ་མ་
འཛིན་པས་གཟུང་དུ་གསོལ། །ཞེས་ལན་གསུམ་གསོལ་བ་གདབ་བོ། །
དེ་ནས་རིགས་ཀྱི་དམ་ཚིག་བསྒྲག་པ་ནི། དམ་ཚིག་བསྲུངས་པའི་བསོད་ནམས་ཀྱིས། །
སྐྱེ་བ་འདིར་ནི་འགྲུབ་པར་བྱེད། །བུད་མེད་མཐོང་བ་ཐམས་ཅད་ལ། །གཡོན་ནས་བསྐོར་བ་
-154-

སྔགས་ལ་འཇུག་པའི་སྒོ་ལས། དཔལ་དུས་ཀྱི་འཁོར་ལོའི་མན་ངག་གི་རིམ་པ། ༨༦༽
ལན་གསུམ་གྱིས། །མགོ་བོ་ཡིས་ཀྱང་ཕྱག་གྱིས་ལ། །ལན་གསུམ་བར་དུ་གསོལ་བ་ཐོབ། །
ཅེས་བརྗོད་པའི་ལན་དུ། སློབ་མས། ཁྱོད་ནི་མ་སྟེ་བདག་གི་བུ། །སངས་རྒྱས་བྱང་ཆུབ་ཐོབ་
ཀྱི་བར། །བྱང་ཆུབ་ཡན་ལག་ནུ་མ་ལ། །རང་གི་འོ་མས་བདག་སྐྱོངས་ཤིག། ཅེས་གསོལ་བ་
བཏབ་སྟེ། བླ་མས་སློབ་མའི་ལག་པ་གཡས་པ་ནས་བཟུང་ནས། གཡོན་པ་རིག་མའི་དཀར་
འཛིན་གཡོན་པ་ལ་རེག་ཏུ་གཞུག་ཅིང༌། དེ་ལ་རེག་པའི་བདེ་བ་བསྒོམ། དེ་ནས་བླ་མས།
གཉིས་མེད་ཡེ་ཤེས་སྤྱོད་པ་ཡིས། །སྔོན་དུ་དམ་ཚིག་བླངས་ནས་ནི། །ཚངས་པར་སྤྱོད་པ་རབ་
སྲུང་སྟེ། །དམ་ཚིག་ལ་ནི་རྟག་གནས་ནས། །དེ་ཡི་ཐོག་མར་འགྲོ་བ་ཡི། །གསང་བའི་ཡིད་
ཀྱིས་སྤྱོད་པ་དང༌། །གྲོལ་བའི་འབྲས་བུ་སྟེར་བར་བྱེད། །ཡིད་ལ་འདོད་པ་ཀུན་འགྲུབ་འགྱུར། །
ཞེས་བརྗོད་དོ། །
དེ་ནས། ཨོཾ་ཨཱ་བཛྲ་ས་ཏེ་ན་བཛྲ་ཀ་ལ་ཤ་ཨ་བྷི་ཥེ་ཀེ་ན་ཡ་བྷི་ཥེ་གྷོ་བཛྲ་སཏྭ་པུ་ཏོ་ཨ་
ཙ་ལ་བུ་མི་ལ་ས་དྷོ་ཧཾ། ཞེས་པས་བུམ་དབང་ཐོབ་པའི་ང་རྒྱལ་གཟུང་ངོ༌། །དེ་ལྟར། ཤེས་རབ་
མའི་ལུས་ཀྱི་དལ་དུ་ནུ་མ་ལ། རེག་པ་ལས་བྱང་སེམས་འགྱུར་བའི་བདེ་བ་རང་རིག་པ་ནི་
བུམ་དབང་གི་ངོ་བོ་ཡིན་ཞིང༌། དེ་ཉིད་ཀྱི་གསང་སྔགས་ཀྱི་དགེ་བསྙེན་དུ་གྱུར་པ་ཡིན་ཏེ། དེས་
ལམ་བསྙེན་པའི་ཡན་ལག་བསྒོམས་པས། འབྲས་བུ་ལུས་ཀྱི་དྲི་མ་དག་པ་སྐུ་རྡོ་རྗེ་དང་། ས་
བརྒྱད་པ་མི་གཡོ་བ་ཐོབ་པ་ལ་དབང་ངོ༌། །
དེ་ནས་གསང་བའི་དབང་བསྐུར་བ་ནི། བླ་མ་དུས་ཀྱི་འཁོར་ལོར་གཙོ་བོར་མོས་པའི་
གསུང་རྡོ་རྗེ་དང༌། གསང་བའི་དབང་ཞུ་བའི་དོན་དུ། ཕྱག་འཚལ་མཎྜལ་ཡོན་དུ་ཕུལ་ནས།
སྔར་བཞིན་ཚད་མེད་པ་དང༌། སེམས་བསྐྱེད་བསྒོམས་ཏེ། ཨོཾ་ཨཱ་པྲད་ཛྙ་པ་ཡོ་གུ་ཧྱ་ཨ་བྷི་ཥེ་ཀཾ་
མེ་ད་ཏཾ་ཧཱུྃ་ཧཱུྃ་ཕཊ། ཅེས་ལན་གསུམ་གསོལ་བ་བཏབ་པ་དང༌། བླ་མས་ཕྱོགས་བཅུའི་སངས
རྒྱས་དང༌། བྱང་ཆུབ་སེམས་དཔའ་ཐམས་ཅད་ལ་ཕྱག་བྱས་ནས། ཕྱོགས་བཅུའི་སངས་རྒྱས་
-155-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
དང་བྱང་ཆུབ་སེམས་དཔའ་ཐམས་ཅད་ཀྱིས་བདག་གིས་སློབ་མ་འདི་རྣམས་ཀྱི་ངག་བདེ་
བས་གང་བས་དག་པར་མཛད་དུ་གསོལ། ཞེས་གསོལ་བ་གདབ་བོ། །དེ་ནས་སྔར་ཕུལ་བའི་
རིག་མ་གསུམ་པོའི་ནང་ནས་ལོ་བཅུ་དྲུག་མ་དང༌། བླ་མ་གཙོ་བོ་ཡབ་ཡུམ་སྒོམ་པ་ལ། ཇི་
ལྟར་སངས་རྒྱས་རྒྱལ་བ་ཡིས། །བྱང་ཆུབ་སྲས་ལ་དབང་བསྐུར་ལྟར། །བདག་ལ་གསང་
བའི་དབང་བསྐུར་བའི། །སེམས་ཀྱི་རྒྱུན་གྱིས་བཀྲུ་བར་གསོལ། །ཞེས་ལན་གསུམ་གྱིས་
གསོལ་བ་གདབ་བོ། །དེ་ནས་གདོང་གཡོགས་བཅིངས་ལ། བླ་མ་ཡབ་ཡུམ་ཟག་མེད་ཀྱི་
བདེ་བ་ལ་སྙོམས་པར་ཞུགས་པས། སངས་རྒྱས་ཐམས་ཅད་སྤྱན་དྲངས་ཏེ། མདུན་གྱི་ནམ་
མཁའ་ལ་སྤྱན་དྲངས་པས། ཡབ་ཐམས་ཅད་ཨཱ་ལིར་ཞུ་ནས། ཡབ་ཀྱི་ཞལ་དུ་བཞུགས།
སྐུའི་དབྱིབས་བརྒྱུད་དེ་གསང་བ་རྡོ་རྗེ་ནོར་བུར་བྱང་ཆུབ་ཀྱི་སེམས་དཀར་པོའི་ངོ་བོར་བྱོན།
ཡུམ་ཐམས་ཅད་ཀཱ་ལིར་ཞུ་ནས་ཡུམ་གྱི་ཞལ་དུ་ཞུགས། སྐུའི་དབྱིབས་བརྒྱུད་དེ་པད་མར་
བྱང་ཆུབ་ཀྱི་སེམས་དམར་པོའི་ངོ་བོར་བྱོན་པར་བསམས་ཏེ། ཇི་ལྟར་སྔོན་གྱི་རྒྱལ་བ་ཡིས། །
བྱང་ཆུབ་སྲས་ལ་དབང་བསྐུར་བཞིན། །ཁྱོད་ལ་གསང་བའི་དབང་བསྐུར་བའི། །སེམས་ཀྱི
རྒྱུན་གྱིས་བཀྲུ་བར་བྱ། །ཞེས་བླ་མས་བརྗོད་དེ། སློབ་མས་ལྕེ་རྩ་རྡོ་རྗེའི་སྦུ་གུ་ཅན་དུ་
བསམས་ཏེ་སྦྱོར་མཚམས་ནས། བྱང་ཆུབ་ཀྱི་སེམས་དཀར་དམར་བླང་བར་མོས་སུ་བཅུག་
ལ། བླ་མེད་ནི་འདི་ཉིད་དེ། གཉིས་སུ་མེད་ཅིང་མི་འགྱུར་བ། །ཆོས་ཀྱི་དབྱིངས་ནི་དམ་པ་
ཡིན། །དམ་པའི་བདེ་བ་མྱང་བར་གྱིས། །འདས་པའི་རྡོ་རྗེ་སེམས་མཆོག་གི། སངས་རྒྱས་
སྲས་ལ་དབང་བསྐུར་བཞིན། །མཆོག་ཏུ་བྱང་ཆུབ་སེམས་ཀྱིས་ནི། །བུ་ཁྱོད་ལ་ནི་དེ་བཞིན་
བསྐུར། །ཞེས་བརྗོད་ཅིང་མཐེ་བོང་དང་སྲིན་ལག་གིས་བདུད་རྩི་བླངས་ནས། སློབ་མའི་ལྕེ་
ལ་བཞག་སྟེ། མིད་པས་བདེ་བ་འཕེལ་བས་སྤྲོས་བྲལ་ཟག་མེད་ཀྱི་བདེ་བའི་ཉམས་སྐྱེས་
པར་བསྒོམས་ཏེ། ཨ་ཧོ་སུ་ཁ། ཞེས་བརྗོད་དུ་གཞུག། དེ་ནས་གདོང་རས་བསལ་ཏེ། གསང་
-156-

སྔགས་ལ་འཇུག་པའི་སྒོ་ལས། དཔལ་དུས་ཀྱི་འཁོར་ལོའི་མན་ངག་གི་རིམ་པ། ༨༦༽
བ་བྷ་གའི་དལ་བསྟན་པར་བསམས་ཏེ། བྷ་ག་ལ་བལྟས་པའི་བདེ་བ་སྒོམ་མོ། །
དེ་ནས། ཨོཾ་ཨཱ་བཛྲ་ས་ཏེ་ནས་གུ་ཧྱ་ཨ་བྷི་ཥེ་ཀཱེ་ཎ་ཨ་བྷི་ཥེ་གྷོ་བཛྲ་སཏྭ་ཡུ་ཡཱར་བཛེ་
ནུ་མ་བྷུ་ཡི་ལ་ས་དྷོ་ཧཾ། ཞེས་པས་གསང་དབང་ཐོབ་པའི་ང་རྒྱལ་གཟུང་ངོ༌། །དེ་ལྟར་ན་གསང་
བ་བྷ་གའི་དལ་དུ་བྱང་སེམས་དཀར་དམར་མྱངས་ཤིང་བྷ་ག་ལ་བྱང་སེམས་འགྱུར་བའི་བདེ་
བ་རང་རིག་པ་ནི་གསང་དབང་གི་ངོ་བོ་ཡིན་ཞིང་། དེ་ཉིད་ཀྱིས་གསང་སྔགས་ཀྱིས་དགེ་ཚུལ་
དུ་འགྱུར་བ་ཡིན་ཏེ། དེས་ལམ་ཉེ་བར་སྒྲུབ་པའི་ཡན་ལག་བསྒོམས་པས། འབྲས་བུ་ངག་གི་
དྲི་མ་དག་པར་གསུང་རྡོ་རྗེ་དང༌། ས་དགུ་པ་ལེགས་པའི་བློ་གྲོས་ཐོབ་པ་ལ་དབང་ངོ༌།། །།
དེ་ནས་ཤེས་རབ་ཡེ་ཤེས་ཀྱིས་དབང་བསྐུར་བ་ནི། བླ་མ་དུས་ཀྱི་འཁོར་ལོ་གཙོ་བོར་
མོས་པའི་ཐུགས་རྡོ་རྗེ་ལ་ཤེས་རབ། ཡེ་ཤེས་ཀྱི་དབང་ཞུ་བའི་དོན་དུ། ཕྱག་འཚལ་མཎྜལ་
ཡོན་དུ་ཕུལ་ནས། སྔར་བཞིན་ཚད་མེད་པ་དང༌། སེམས་བསྐྱེད་བསྒོམས་ཏེ། ༀ་ཧཱུཾ་པྲཛྙ་པ་ཨཱོ་
བཛྲ་སཏྭ་བི་ས་མཱ་ཏ་རོ་པྲཛྙཱ་ཛྙཱ་ན་ཨ་བྷི་ཥེ་ཀཾ་མེ་ཏ་ད་ཏཾ་ཧཱུྃ་ཧཱུྃ་ཕཊ། — ཅེས་པས་ལན་གསུམ་
བླ་མས་སངས་རྒྱས་དང་བྱང་ཆུབ་སེམས་དཔའ་ཐམས་ཅད་ལ་
གསོལ་བ་བཏབ་པ་དང༌།
ཕྱག་བྱས་ལ། ཕྱོགས་བཅུའི་སངས་རྒྱས་དང་བྱང་ཆུབ་སེམས་དཔའ་ཐམས་ཅད་ཀྱིས་བདག
གི་སློབ་མ་འདི་རྣམས་ཀྱི་སེམས་བདེ་བས་གང་བས་དག་པར་མཛད་དུ་གསོལ། ཞེས་གསོལ་
བ་གདབ་བོ། །དེ་ནས་སྔར་ཕུལ་བའི་རིག་མ་གསུམ་པོའི་ནང་ནས་ལོ་བཅུ་གཉིས་མ་དེ་བླ་
མའི་གཡོན་ཕྱོགས་སུ་བཞུགས་པ་ལ། བཅོམ་ལྡན་ཞི་བ་ཆེན་པོ་ཀྱེ། །རྡོ་རྗེ་རྣལ་འབྱོར་གཅིག་
བཞེད་པ། །མི་ཕྱེད་ཕྱག་རྒྱ་སྒྲུབ་པ་པོ། །རྡོ་རྗེ་རྣལ་འབྱོར་ལས་སྐྱེས་པ། །ཇི་ལྟར་ཁྱོད་ནི་བདག་
ཉིད་ཆེ། །མངའ་བདག་བདག་ལའང་དེ་ལྟར་མཛོད། །འཁོར་བ་འདམ་གྱི་ཚོགས་ནང་དུ། །བྱིང་
བ་སྐྱབས་མེད་བདག་ལ་སྐྱོབས། །ཞེས་པ་ལན་གསུམ་གསོལ་བ་གདབ། དེ་ནས་གདོང་
གཡོགས་བཅིངས་ཏེ། སློབ་མ་སྤྲོ་བ་དྲི་བ་ནི། །སྣ་ཚོགས་ཡུམ་གྱི་གཙོ་བོ་ལ། །བདེ་བ་བླ་མེད་
-157-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
ཕུལ་བྱས་ནས། །བདག་ཉིད་དེ་ཡི་རོ་མྱོང་ཞིང༌། །བདག་ནི་དེ་བཞིན་ཤིན་ཏུ་སྤྲོ། །ཞེས་བླངས་
པ་དང༌། བླ་མ་རྡོ་རྗེ་བདེ་བ་གང་གིས་ནི། །སངས་རྒྱས་བྱང་ཆུབ་སེམས་དཔའ་ལ། །མཆོད་པ་
ཉེ་བར་ཞི་སྤྱད་ཅིང་། །དགའ་བྲལ་ཁྱོད་ཀྱིས་བླང་བར་གྱིས། །རིན་ཆེན་སེམས་ཀྱིས་བདེ་བས་
གང༌། །ཁྱོད་ཀྱིས་རྫོགས་སངས་རྒྱས་ལ་ཕུལ། །དལ་བའི་ལྷ་རྣམས་མཆོད་པ་ཡིས། །ཁྱོད་ནི་
དལ་མཐོང་བར་འགྱུར་ཏེ། །དེ་བས་ཁྱོད་ལ་དེ་རིང་འདིར། །ཤེས་རབ་ཐབས་ལས་བྱུང་བ་ཡི། །
བདེ་སྦྱིན་བྱ་ཡིས་གཟུང་བར་གྱིས། །རྟག་ཏུ་ཟུང་ཞིག་རིགས་ཀྱི་བུ། །ཞེས་གདམས་པའི་ལན་
དུ། སློབ་མས། རྡོ་རྗེའི་བདེ་བ་གང་གིས་ནི། །སངས་རྒྱས་བྱང་ཆུབ་སེམས་དཔའ་ལ། །མཆོད་
པ་ཉེ་བར་ཞི་སྤྱད་ཅིང་། །དགའ་བྲལ་བདག་གིས་བླང་བར་གྱིས། །རིན་ཆེན་སེམས་ཀྱིས་བདེ་
བས་གང༌། །བདག་གིས་རྫོགས་སངས་རྒྱས་ལ་དབུལ། །དལ་བའི་ལྷ་ཚོགས་མཆོད་པ་ཡིས། །
བདག་ནི་དལ་མཐོང་བར་འགྱུར་ཏེ། །དེ་བས་བདག་ལ་དེ་རིང་འདིར། །ཤེས་རབ་ཐབས་ལས་
བྱུང་བ་ཡི། །བདེ་བ་སྩོལ་